en es en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de zh gu gu en gu en gu gu gu gu gu gu gu gu gu en gu gu gu en gu gu gu gu gu gu gu gu en gu gu en gu gu en gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Uday phychotic son of Dictator Saddam Hussein
ગમતી યુવતીને ગમે ત્યાંથી ઉઠાવતો, દુલ્હનને પણ નથી છોડી આ હેવાને
divyabhaskar.com | Jun 06, 2017, 00:06 AM IST
અજાણી મહિલા સાથે સદ્દામ હુસૈનનો મોટો દીકરો ઉદય
ઇન્ટરનેશનલ ડેસ્કઃ 'એક વખત ઉદયે એટલી ગંભીર ભૂલ કરી હતી કે, મેં ગુસ્સામાં તેની લક્ઝુરિયસ કાર્સને આગ લગાવી દીધી હતી.' આ વાત ઇરાકના ક્રૂર તાનાશાહ સદ્દામ હુસૈને બગદાદમાં પોતાના અમેરિકન સિક્યોરિટી ગાર્ડ્સને જણાવી હતી. સદ્દામ હુસૈનના જીવનની અંતિમ ક્ષણો અંગે તેના સિક્યોરિટી ગાર્ડ્સ પૈકીના એક બાર્ડેનવેર પેરે 'ધ પ્રિઝનર ઇન હિઝ પેલેસઃ સદ્દામ હુસૈન, હિઝ અમેરિકન ગાર્ડ્ઝ, એન્ડ વ્હોટ હિસ્ટ્રી લીવ્ઝ અનસેઇડ' પુસ્તકમાં જણાવી છે. સદ્દામે પોતાના જે દીકરાની રોલ્સ રોય્સ, પોર્શે, ફેરારી સહિતની કાર્સ સળગાવી હતી તે દીકરો હતો ઉદય. ઉદય હુસૈનથી બધા બહુ જ ડરતા અને તેને યમરાજ ગણાવતા.
જ્યારે પાર્ટીમાં ઉદયે બધાને કહ્યું કપડાં ઉતારો
- 'આજે મારો જન્મદિવસ છે તો ચાલો, મને ખુશ કરો. પાર્ટીમાં બધાં પોતાનાં વસ્ત્રો કાઢી નાખો. ચાલો, કપડાં કાઢો અને સંપૂર્ણ નગ્ન થઈને પાર્ટીની મજા લૂંટો!'
- સૂટેડબૂટેડ પુરુષો અને ગોર્જિયસ વસ્ત્રોમાં સજ્જ યુવતીઓ-સ્ત્રીઓથી સજ્જ પાર્ટીમાં આવું એલાન થાય તો શું થાય? આપણાં તમામ અનુમાનો ખોટાં છે. એ પાર્ટીમાં કોઈ ગુસ્સે થયું નહોતું, કોઈએ પાર્ટી છોડી નહોતી કે આવી અણછાજતી માગણી પર કોઈ જીભાજોડીમાં ઊતર્યું નહોતું.
- હા, સંકોચ ઘણાના ચહેરા પર અંજાઈ ગયો હતો, પણ ધીમે ધીમે લગભગ બધાએ, પોતાનાં તમામ વસ્ત્રો ઉતારી નાખ્યાં હતાં. કોઈક મહિલા કે યુવતીએ શરમિંદગીને કારણે પોતાનાં ગુપ્તાંગોને હાથની આડશ ધરી દીધી હતી, તો કોઈકે એકાદ આંતર વસ્ત્ર ઉતાર્યું નહોતું.
- પાર્ટીમાં સંગીત ગુંજતું હતું અને શરાબ પીરસાતો હતો. વસ્ત્રવિહીન સુંદરીઓ નાચી રહી હતી. બર્થડે બોય વિશેષ ખુશ એટલે હતો કે તેની ઇચ્છા પ્રમાણે થયું હતું. બસ, તેની ઇચ્છા જ અગત્યની ગણાતી એ વખતે ઇરાકમાં, કારણ કે વંઠેલો યુવક તાનાશાહ સદ્દામ હુસૈનનો મોટો પુત્ર  ઉદય સદ્દામ હુસૈન હતો.
આગળ વાંચોઃ ઉદય કેટલો વિકૃત હતો
- ઉદય એવો વ્યભિચારી હતો કે એક વખત તે ઇરાકી સૈન્યના એક સૈનિકની શાદીમાં ગયો તો તેને નવપરિણીતા જ ગમી ગઈ.
- એ નવવધૂને તેણે પોતાની પાસે બોલાવીને અભદ્ર વાતો કરી. હોટેલના રૂમમાં લઈ ગયો અને સુહાગરાત સૌથી પહેલાં તેણે જ માણી.
- ઉદય રૂમની બહાર ગયો ત્યારે પેલી કમભાગી પરિણીતાએ ઊંચાઈએથી પડતું મૂકીને આપઘાત કરી લીધો.
- યુવતીનો પિતા ફરિયાદ કરવા આવ્યો ત્યારે ઉદયે તેના અધિકારીઓને કહ્યું, ‘આમને એ કહે, એટલી કિંમત ચૂકવી દો. બાપ તરીકે તેને હક્ક છે દીકરીની કિંમત વસૂલવાનો!’
આગળ વાંચોઃ રસ્તે ચાલતી કોઇ પણ છોકરીને ઉઠાવી લેતો ઉદય
- ઉદય સદ્દામ હુસૈન, રસ્તે ચાલતી જતી યુવતી કે સ્ટુડન્ટ ગમી જાય તો તેની પાછળ ગલીછાપ રોમિયો જેવી કોમેન્ટ્સ કરતો પોતાની મોંઘીદાટ કારને ફુલ સ્પીડમાં ચલાવતો અને પછી બળજબરીથી પોતાના અંગરક્ષકો પાસે ઊંચકાવીને એ સ્ત્રી કે યુવતીને પોતાની કારમાં બેસાડી દઈ શયનકક્ષમાં લઈ જતો.
- શયનકક્ષમાં પણ તેની વિકૃતિ ઉફાન પર આવતી. એ ગભરું ઇરાકી સ્ટુડન્ટ હોય કે પ્રોફેશનલ કોલગર્લ હોય, ઉદય એવો આગ્રહ રાખતો કે પેલી યુવતી ચીખે, ચિલ્લાય અને એ જ લહેજામાં તેને સેક્સ માટે આમંત્રિત કરે.
- સદ્દામ હુસૈનના ખાતમાનાં ત્રણ વર્ષ પહેલાં, અમેરિકન સૈન્યના હુમલામાં સદ્દામ હુસૈનના બંને દીકરા ઉદય અને કુસાય હુસૈન અને એક પૌત્ર માર્યા ગયા હતા.
- સદ્દામ હુસૈનનાં પ્રથમ પત્ની સાજિદાનાં સંતાન એટલે ઉદય, કુસાય અને તેમની એક બહેન. સદ્દામે જોકે, સમીરા શાહબંદર નામની યુવતી સાથે બીજા નિકાહ પણ કર્યા હતા. સદ્દામ ઓગણપચાસ વર્ષના હતા ત્યારે સમીરા (1986)નો જન્મ થયો હતો.
- ઇરાકના શાંતિપ્રિય લોકો સદ્દામ હુસૈનના જડભરત અને જિદ્દી શાસનથી પરેશાન હતા, જો કે આખું ઇરાક તાનાશાહના વંઠેલ પુત્ર ઉદયથી વધારે પરેશાન હતું. ઉદય માત્ર જુલ્મી કે વ્યભિચારી નહોતો, પણ ડરપોક અને સાયકો પણ હતો. સદ્દામ આ જાણતા હતા અને કદાચ, એટલે જ તેમની જેમ ઇરાકમાં ઉદયનો પણ ‘ડબલ’ તૈયાર કરવામાં આવ્યો હતો.
- જે રીતે સદ્દામ હુસૈનના ડુપ્લિકેટ જ મોટાભાગે જાહેરમાં દેખાતા, એ જ રીતે ઉદય જેવા જ દેખાતા ઇરાકી યુવક લતીફ યાહિઆને ચાલઢાલ અને બોલચાલની ટ્રેનિંગ આપીને તૈયાર કરવામાં આવ્યો હતો કે જેથી એ અદ્દલ ઉદય સદ્દામ હુસૈન જ લાગે.
ટોર્ચર કર્યા પછી ઇરાકી લતીફ યાહિઆને ફેમિલીના ભયનો ઓથાર દેખાડીને ઉદય સદ્દામ હુસૈનના ‘ડુબ્લિકેટ ડબલ’ બનવા તૈયાર કરી લેવામાં આવ્યો પછી ઉદયના અંગત મદદનીશોએ ચેતવ્યો હતો: ‘પેલેસમાંનું બધું જ તારું છે એમ માનીને ભોગવજે, પણ ઉદયની માશૂકાઓ પર નજર નાખતો નહીં. ઉદયની ઇચ્છા વિરુદ્ધ પણ જતો નહીં!’
- 1990ના પ્રથમ પાંચ વર્ષ દરમિયાનની આ વાત છે. સદ્દામ કાળએ ત્યારે આખા વિશ્વનું ધ્યાન ખેંચી લીધું હતું. કુવૈત પરના ઇરાકના આક્રમણ વખતે લતીફ ઉદયના ‘ડબલ’ તરીકે મોરેચે જઈને સૈનિકોને પાનો ચડાવતો અને બ્રિટિશરોને ભાંડતો.
- ટીવી પર તેની સ્પીચ ઇરાકી પ્રજા જોતી અને માનતી કે સદ્દામપુત્ર ઉદય બોલી રહ્યો છે. ઉદયનો નાનો ભાઈ જોકે, સચ્ચાઈ પારખી જતો. એ ઉદયને કહેતો: એ બોલવામાં તારા કરતાં વધુ સારો છે અને બોલતી વખતે થૂંક ઉડાડતો નથી!
આવી જ એક વિઝિટ દરમિયાન ઉદય સમજીને લતીફના કાફલા પર હુમલો થયો હતો. લતીફની જમણા હાથની ટચલી આંગળી કાપવી પડે તેવી નાજુક નોબત હતી, પરંતુ એ ખબર પડી કે તરત સાક્ષાત્ ઉદય બગદાદની હોસ્પિટલમાં પહોંચી ગયો. ડૉક્ટરના લમણે રિવોલ્વોર રાખીને તેને ચેતવણી પણ આપી : ઇરાકી સૈનિકોનું જે થવું હોય તે થાય, લતીફની આંગળી કપાવી ન જોઈએ!
પોતાના ડુપ્લિકેટમાં જો કાયમી ખોડ આવી જાય તો ભવિષ્યમાં જાહેર થઈ જાય કે ઉદય અને લતીફ અલગ અલગ વ્યક્તિ હતા. એ સંજોગોમાં લતીફની લાશને ઉદયની લાશ ગણાવીને ક્યારેય ભૂગર્ભમાં જઈ ન શકાય એવી બીક ઉદયને હતી. લતીફ યાહિઆને ક્રૂર ઉદયના ‘બોડી ડબલ’ થઈને જીવવું ગમતું નહોતું. એકાદ-બે વખત તે પોતાના પરિવાર પાસે આવી ગયો હતો, પણ ઉદય તેનો પીછો છોડતો નહોતો. 1996માં લતીફ ફાઇનલી, ઉદયની જ (અનેકમાંની એક) ગર્લફ્રેન્ડ સૈરાબ સાથે ભાગી છૂટ્યો.
ઉદય સદ્દામ હુસૈન તેનું પગેરું પકડતો રહ્યો. ફોન કરીને પાછા આવતાં રહેવાની ધમકી આપતો રહ્યો. લતીફને ઝુકાવવા અને પોતાની મરજી પૂરી કરવા માટે તેણે લતીફના પિતાને ઉપાડી લીધા. તેની સાથે લતીફને  વાત કરાવી અને પિતાને મારી પણ નાખ્યા. તેમને કબ્રસ્તાનમાં દફન કરવાને બદલે જાહેર ગાર્ડનમાં દફનાવ્યા.  લતીફ માટે આ બધું અસહ્ય થઈ રહ્યું હતું. તમે ગૂગલ માઇબાપ પર સર્ચ કરશો તો જાણવા મળશે કે 1996માં ઉદય સદ્દામ હુસૈન પર ખૂની હુમલો થયો હતો.
અંધાધૂંધ ફાયરિંગમાં તેની કરોડરજ્જુને નુકસાન થતાં તે પેરેલિટિક થઈ ગયો હતો. આ જીવલેણ હુમલો ખુદ તેના જ ‘બોડી ડબલ’ લતીફ યાહિઆએ કર્યો હતો એવું લતીફે ખુદ પોતાના પુસ્તકમાં લખ્યું છે : આઈ વોઝ સદ્દામ’સ સન. ઈ.સ. 1996માં ઉદય સદ્દામ હુસૈન પર થયેલા હુમલા પછી ઉદય કાયમ માટે અપાહિજ થઈ ગયો હતો અને 22 જુલાઈ, 2003ના અમેરિકી સૈન્યના બોમ્બ તેમજ મિસાઇલ હુમલામાં તેના બંગલામાં જ તેનો ખાતમો થઈ ગયો હતો.
લતીફ 1996ના હુમલા પછી ક્યાં ચાલ્યો ગયો તેની કોઈને ખબર નહોતી. હવે તેના વિષેની તમામ માહિતી ઇન્ટરનેટ પર ઉપલબ્ધ છે. ગુમશુદા અવસ્થામાં જ લતીફ યાહિઆએ ‘આઈ વોઝ સદ્દામ’સ સન’ (અને બીજાં પણ પુસ્તકો લખ્યાં એ પછી) પુસ્તક લખ્યું. વર્ષ 2011માં આ પુસ્તક ‘આઈ વોઝ સદ્દામ’સ સન’ ઉપરથી જ ન્યૂઝીલેન્ડમાં જન્મેલા લી તામાહોરીએ (‘કેપ્ટન અમેરિકા’, ‘અબ્રાહમ લિંકન’, ‘રિઝનેબલ ડાઉટ’ જેવી પચાસ ફિલ્મો કરનારા) ‘ધ ડેવિલ્સ ડબલ’ નામની ફિલ્મ બનાવી હતી.
ઉદયના પૌરુષિક વ્યભિચારથી ત્રાસીને એક વખત તો ખુદ સદ્દામ હુસૈન સારવાર લઈ રહેલા દીકરાનું ગુપ્તાંગ વાઢી નાખવા તૈયાર થઈ ગયા હતા. તેમને ડૉક્ટરોએ ચેતવ્યા કે વધુ લોહી વહી જશે તો ઉદયનું મૃત્યુ થઈ જશે. ક્રૂર તાનાશાહ સદ્દામ હુસૈનમાં રહેલો પિતા ત્યારે જાગી ગયો હતો. કાશ, એ પિતા વહેલો જાગી ગયો હોત તો હુસૈન ફેમિલી ઉપરાંત ઇરાક-ઈરાન-અમેરિકાનો ઇતિહાસ પણ જુદી રીતે કંડારાયો હોત.
(અહેવાલ સૌજન્યઃ કળશ પૂર્તિમાં પ્રકાશિત થતી નરેશ શાહની કોલમ 'અસામાન્ય'માંથી )
(Middle East Gujarati News) સાથે જોડાયેલા અન્ય (International Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Uday phychotic son of Dictator Saddam Hussein
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.